ইরানের সাম্প্রতিক নির্বাচনে বিপুল ভোটে নির্বাচিত হয়েছেন সে দেশের বর্তমান প্রেসিডেন্ট জনাব মাহমুদ আহমদী নেজাদ। তিনি ইরানের নির্বাচনি ইতিহাসে সবচেয়ে বেশী ভোটে বিজয়ী হয়েছেন। নিবার্চনে মানুষের অংশগ্রহনও ছিল অপূর্ব। ভোট দিয়েছে দেশের শতকরা ৮৫ ভাগ ভোটার, জনগণের এমন বিপুল অংশগ্রহনের নজির মার্কিন যুক্তরাষ্ট্র ও ব্রিটেনসহ কোন পাশ্চাত্য দেশে নেই। কিন্তু আহমদী নেজাদের এমন বিজয়ে পাশ্চাত্য বিশ্ব খুশি হতে পারেনি। তারা অধির আগ্রহে বিজয়ের অপেক্ষায় ছিল প্রতিদ্বন্ধী প্রার্থী জনাব মীর হোসেন মোসাভীর। তারা আহমদী নেজাদের বিজয় মানতেই রাজী ছিল না। মানতে রাজী ছিল না মীর হোসেন মুসাভী নিজেও। একথা ঠিক, মীর হোসেন মুসাভী বিপুল লোক সমাগম করতে পেরেছিলন তেহরানের রাস্তায়। তেহরান শহরে তিনি প্রায় ৫ লাখ ভেটে জিতেছেনও।